CELEX: 62014FN0047
Language: el
Date: 2014-05-20 00:00:00
Title: Υπόθεση F-47/14: Προσφυγή-αγωγή της 20ής Μαΐου 2014 — ZZ και ZZ κατά Επιτροπής

7.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 212/47
            
         Προσφυγή-αγωγή της 20ής Μαΐου 2014 — ZZ και ZZ κατά Επιτροπής
   (Υπόθεση F-47/14)
   2014/C 212/62
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες-ενάγοντες: ZZ και ZZ (εκπρόσωπος: S. Orlandi, δικηγόρος)
   
      Καθής-εναγόμενη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ζητείται η ακύρωση των αποφάσεων σχετικά με τη μεταφορά των συνταξιοδοτικών δικαιωμάτων των προσφευγόντων-εναγόντων στο συνταξιοδοτικό σύστημα της Ένωσης που εφαρμόζουν τις νέες γενικές εκτελεστικές διατάξεις (ΓΕΔ) που αφορούν τα άρθρα 11 και 12 του παραρτήματος VIII του κανονισμού υπηρεσιακής κατάστασης των υπαλλήλων, καθώς και να υποχρεωθεί η Επιτροπή να καταβάλει αποζημίωση στους προσφεύγοντες-ενάγοντες για τη ζημία που τους προκλήθηκε λόγω του καθυστερημένου χειρισμού των αιτήσεών τους περί μεταφοράς των συνταξιοδοτικών δικαιωμάτων τους, που προέκυψε από την εφαρμογή των ΓΕΔ του άρθρου 11 του παραρτήματος VIII του ΚΥΚ της 3ης Μαρτίου 2011 αντί αυτών της 28ης Απριλίου 2004.
   
      Αιτήματα των προσφευγόντων-εναγόντων
   
   Οι προσφεύγοντες-ενάγοντες ζητούν από το Δικαστήριο Δημόσιας Διοίκησης:
   
               —
            
            
               να κρίνει ότι το άρθρο 9 των γενικών εκτελεστικών διατάξεων του άρθρου 11, παράγραφος 2, του παραρτήματος VIII του ΚΥΚ δεν είναι σύννομο και δεν μπορεί να εφαρμοσθεί,
            
         
               —
            
            
               να ακυρώσει τις αποφάσεις της 15ης και της 24ης Οκτωβρίου 2013 περί υπολογισμού των συνταξιοδοτικών δικαιωμάτων που είχαν αποκτήσει οι προσφεύγοντες πριν από την ανάληψη υπηρεσίας, στο πλαίσιο της μεταφοράς τους στο συνταξιοδοτικό σύστημα των οργάνων της Ευρωπαϊκής Ένωσης, κατ’ εφαρμογήν των γενικών εκτελεστικών διατάξεων του άρθρου 11, παράγραφος 2, του παραρτήματος VIII του ΚΥΚ της 3ης Μαρτίου 201,
            
         
               —
            
            
               να υποχρεώσει την Επιτροπή να καταβάλει αποζημίωση στους προσφεύγοντες-ενάγοντες για τη ζημία που τους προκλήθηκε λόγω του καθυστερημένου χειρισμού των αιτήσεών τους περί μεταφοράς των συνταξιοδοτικών δικαιωμάτων τους, που προέκυψε από την εφαρμογή των ΓΕΔ του άρθρου 11 του παραρτήματος VIII του ΚΥΚ της 3ης Μαρτίου 2011 αντί αυτών της 28ης Απριλίου 2004,
            
         
               —
            
            
               να καταδικάσει την Επιτροπή στα δικαστικά έξοδα.